Esialgu kandis ta nime Piimatalituse Selts. Esimene nõupidamine oli 29. dets.  1896. a., mis kokku kutsuti kohaliku peremehe Mihkel Vellneri ja meier Joh. Stammi algatusel. Koosolekust võtsid osa ka Sangaste mõisa omanik krahv Berg ja Restu mõisa omanik A. von Roth. Esimene selgitas, kuidas sellised "seltsid" Soomes põllumeestele palju kasu toovad ja viimane samuti leidis mõtte olevat kiiduväärt.